Foto: AFP Xitoyning Xubey viloyatida haydovchi avtomobilda piyodalarni qasddan bosib ketdi, oqibatda 6 kishi halok bo‘lgan, yana 7 kishi yaralangan. Ma’lum qilinishicha, voqea Tszaoyan shahrining Taypin posyolkasida 22 mart erta tongda yuz bergan. Politsiyaga bir erkak avtomobilda piyodalarni urib ketayotgani haqida ma’lumot kelib tushgan. Voqea joyiga yetib kelgan politsiyachilar erkakni otib tashlashgan. Haydovchining jinoyati sabablari hozircha noma’lumligicha qolmoqda.